google/wiki40b huggingface dataset:
Nikolai Pikalev

Elulugu

Nikolai Pikalev oli hüdrotehniku poeg, rahvuselt venelane.
Lõpetas 1948 Tallinna 32. Keskkooli, 1954 Balti Sõjalaevastiku Leningradi Kõrgema Insener-Ehitusliku Instituudi, 1971 samas aspirantuuri, tehnikakandidaat (1982, samas). Oli 1954–1967 Murmanskis Põhjamere Sõjalaevastiku Ehitusvalitsuse töödejuhataja ja tehnikaosakonna juhataja, 1967–68 ja 1971–76 Balti Sõjalaevastiku Ehitusvalitsuse tehnikaosakonna juhataja asetäitja ja juhataja, 1976–1980 Balti Sõjalaevastiku Tallinna Ehitusvalitsuse peainsener, 1980–1983 Ehituse Teadusliku Uurimise Instituudi vanemteadur, 1983–1991 tehnikaprogressi ja ehitusökonoomika labori juhataja, 1991. aastast oli ta tehnilise arengu osakonna juhataja.

Teadustöö

Uurimisvaldkond: ehitustehnoloogia – monoliitbetooni ja raudbetooni paigaldamise meetodid (survebetoon), ehitussegude füüsilised, reoloogilised ja struktuuriomadused ning kohalike ehitusmaterjalide kasutamine, ehituse tehniline areng, ehituse normdokumendid. 16 teadustrükist.
Savijalad

Sisu

Ankh-Morpoki Linnavahtkond asub uurima saladuslikke mõrvasid, mis linnas aset leiavad. Samal ajal peavad nad kaitsma ka patriits Vetinarit, keda keegi üritab mürgitada. Linnavahtidel tekib kahtlus, et linna golemid teavad midagi mõrvadest, aga samas on nende käest infot saada praktiliselt võimatu. Lisaks tuleb linnavahtidel toime tulla kõigi nende eripäradega, mis kaasnevad uute vahtidega, kelle hulgas on libahunt, trollid ja päkapikud.
Lembit Vaba

Lembit Vaba (sündinud 27. mail 1945) on eesti keeleteadlane ja tõlkija (tõlkinud eeskätt läti, aga ka vene kirjandust). Lembit Vaba on Läänemere keeleruumi viljakas uurija, sügavam huvi on olnud läti-eesti keelesuhteid ja eesti keele sõnavara.
Ta töötas 1997–2013 Tampere ülikooli keeleteaduse ja tõlketeooria osakonna soome keele eriharu eesti keele ja kultuuri lektorina.
Olulisemad teosed on  monograaiad "Läti laensõnad eesti keeles" (1977), "Uurimusi läti-eesti keelesuhetest" (1997) ja artiklite kogumik  "Sõna sisse  minek" (2015)
Viktor Gurjev

Isiklikku

Tema poeg Rostislav Gurjev on laulja, teine poeg Viktor Gurjev (noorem) on klaveripedagoog.
Žiežmariai

Ajalugu

Aastal 1348 toimus Žiežmariai lähistel Strėva lahing. Asulat ennast on esimest korda kirjalikes allikates mainitud XIV sajandil, sealset mõisa XV sajandil. Aastaks 1487 oli Žiežmariaist saanud alev. Samal aastakümnel ehitati sinna ka esimene katoliku kirik, mille juures hakkas tegutsema kool. Linnaõiguste saamise kohta on erinevaid andmeid; veel XIX sajandil arvati, et see toimus kas 1522 või 1567 aastal. Aastal 1549 läks asula Barbara Radziwiłłówna valdusesse.
XVI sajand oli alevi jaoks soodne, kuna seda läbis Kaunase ja Vilniuse vaheline kaubatee. Aastal 1580 Žiežmariai põles. Põhjasõja ajal laastasid asulat rootslased, ka kannatas see katku läbi. 
Žiežmariai sai vabalinna staatuse 1. augustil 1791. Kohaliku aadelkonna vastuseisu tõttu kaotas asula aastal 1795 siiski linnaõigused ja suurema osa oma privileegidest.
I maailmasõja ajal toimus alevi all lahing, kus Leedu väed püüdsid peatada Punaarmee edasitungi Kaunase suunas. Teise maailmasõja ajal Žiežmariai põles. Sõja eel olid asula elanikest ligi pooled juudid, ent sõja ajal hukati neist enamus. Asula sai taas linnaõigused 15. mail 1958. Nõukogude ajal oli linn kohaliku 200 hektarilise pindalaga aiandusliku suunitlusega sovhoosi keskasulaks. Sealne sovhoos oli toona Leedu suurim lillekasvataja. Seal asus ka rajooni maaparandusosakond.
Mihhail Kaaleste

Mihhail Kaaleste (aastani 1940 Mihail Stolär; sündinud 20. augustil 1931 Väike-Vertuskino külas Saatse vallas Petserimaal) on Eesti aerutaja, suusataja ja treener.
Ta võitis 1956. aastal Melbourne'i OM-il kahesüstal koos Anatoli Demitkoviga 1000 m sõidus hõbeda.
Humboldti maakond (Iowa)

Ajalugu

Maakond moodustati 26. veebruaril 1857.
Jānis Pujats

Jānis Pujats (sündinud 14. novembril 1930) oli aastatel 1991–2010 katoliku kiriku Riia peapiiskop ja on alates 1998. aastast kardinal.
Pujats sündis Nautrenis. Ta õppis Riia Teoloogilises Seminaris kuni selle sulgemiseni 18. jaanuaril 1951. Pujats ordineeriti 29. märtsil 1951 preestriks salaja Riia peapiiskop Antonijs Springovičsi poolt. Paavst Paulus VI ametiajal toetas Pujats tolle kirikureforme ning avaldas hiljem esimese lätikeelse missaraamatu. 1991 nimetas Johannes Paulus II ta alates 1958. aastast vakantsena olnud Riia peapiiskopi ametisse. 1998. aastal sai Pujatsist kardinal, kuid kuni 2001. aastani oli tema staatus varjatud (cardinalis in pectore). Pujats osales Benedictus XVI valimistel 2005. aastal, saades tuntuks kui ainus kardinal, kes rääkis alati ladina keeles. Ta osales 28. novembrist 14. detsembrini 1991 ja 1. oktoobrist 23. oktoobrini 1999 Vatikanis Euroopa piiskoppide assambleel; 2.oktoobrist 29. oktoobrini 1994, 30. septembrist 27. oktoobrini 2001 ja 2. oktoobrist 23. oktoobrini 2005 maailma piiskoppide sinodil.
26.–27. veebruaril 2003 viibis ta Läti presidendi riigivisiidil ametliku delegatsiooni koosseisus Poolas. 16. juunil 2005 kohtus ta Läti presidendi Vaira Vīķe-Freibergaga.
Kardinal Pujats külastas 28. aprillil 2004 Tartut ja osales 10. septembril 2005 piiskop Philippe Jourdani ametissepühitsemisel Tallinnas.
2010. aastal loobus kardinal Pujats vanuse tõttu Riia peapiiskopi kohast, paavst Benedictus XVI kinnitas selle 19. juunil. Pujatsi järeltulijaks sai Zbigņevs Stankevičs.
Tuhalaane Jumalaema Uinumise kirik

Tuhalaane Jumalaema Uinumise kirik on Eesti Apostlik-Õigeusu Kirikule kuuluv kirik Tuhalaane külas Viljandi maakonnas Mulgi vallas.
Koguduse asutamisest 1850. aastal kuni 1852. aastani peeti teenistusi Tuhalaane mõisa territooriumil, mõisalt selleks tarbeks renditud majakeses. 21. juunil 1852 põles maja teadmata põhjusel maha. Tuhalaanest uut teenistusteks sobivat ruumi ei leitud ja kuni 1. oktoobrini 1853 peeti Tuhalaane koguduse jumalateenistusi Viljandi kirikus. 
1. novembrist 1859 peeti jumalateenistusi jälle Tuhalaanes. Kohalik rahvas kogus kiriku ehitamise heaks 583 rubla, muretseti kiriku ehitamise luba. 1859. aasta 1. augustil pandi Tuhalaane kirikule nurgakivi. 
Kirikuhoone ehitati aastatel 1870–1873 Riia arhitekti Heinrich Scheeli tüüpprojekti järgi. Põllukivist, killustikuga viimistletud hoone matkib bütsantsi stiili. Selle keskosa on kaetud krohviga, katust ja kaheksatahuliste kuplite kumeraid kiivreid katab värvitud plekk. Kiriku ja kõrvalhoonete ehitus maksis 785 rubla. Esimene jumalateenistus peeti kirikus 1. septembril 1873. 
1888. aastal ehitati kiriku lääneviilule juurde puidust kellatorn. Tuhalaane kirikus asus Vladimiri Jumalaema ikoon, mille kinkis keisrinna Maria.
20. juulil 1950 süttis kirikuhoone pikselöögist põlema ja seisab tänini varemetes. 1952. aastal kogudus likvideeriti.
2008. aastal taasasutati kogudus Eesti Apostlik-Õigeusu Kiriku kogudusena ning on sealtpeale korraldanud kiriku taastamiseks heategevuskontserte.
Bad Tölz

Bad Tölz on linn Saksamaal Baieri liidumaal, Bad Tölz-Wolfratshauseni kreisi keskus.
Linnas elab 17 815 inimest (2010).
Linn on jaotatud viieks linnaosaks (saksa keeles Ortsteil).
Kolmanda Riigi ajal tegutses linnas aastast 1937 noorohvitseride (junkrute) kool. Kolmanda Reichi ajal oli linnas ka Dauchau koonduslaagri üks osasid.
Üleeuroopaline mänguteabesüsteem PEGI

PEGI vanusepiirangud koos piiranguid põhjendavate märkidega

Vanusepiiranguid koostades on silmas peetud ealist sobilikkust, mitte mängu raskusastet.

PEGI 3

Sellise reitinguga mängude sisu loetakse sobivaks kõigile vanuserühmadele. Vägivalla kujutamine on koomilises kontekstis mõningal määral lubatud (Bugs Bunny või Tommy ja Jerry multikates tavaliselt esineval kujul). Mängus ei tohiks olla helisid või pilte, mis võiksid tõenäoliselt väikest last ehmatada või hirmutada. Keelekasutus ei tohiks mängus olla vulgaarne, samuti ei tohiks see sisaldada alasti stseene või viiteid seksuaaltegevusele.

PEGI 7

Siin on võrreldes PEGI 3 piiranguga lubatud ehmatamine ning mõningal määral alasti inimkehade näitamine, aga kindlasti mitte seksuaalses valguses.

PEGI 12

PEGI 12 lubab mängijal kokku puutuda veidi otsesema vägivallaga, mis on suunatud välja mõeldud olenditele, loomadele või inimesi sümboliseerivatele tegelaskujudele. Vandumine on mõningal määral lubatud, aga ei tohi kasutada seksuaalseid vandesõnu.

PEGI 16

Vägivalla ning seksuaalse tegevuse kujutamine sarnaneb reaalses elus toimuvaga. Vulgaarne sõnavara on lubatud, narkootikumide kujutamine on lubatud.

PEGI 18

Lisaks PEGI 16 tasemele on siin lubatud kujutada mistahes vägivalla vorme, mis normaalse vaimse arenguga inimeses peaksid tekitama jälestustunde.
Core i3

Clarkdale

Clarkdale oli esimene Nehalem arhitektuuril ehitatud Intel Core i3 protsessor, millel oli sisse ehitatud GPU ja kaks tuumat.

Arrandale

Intel Core i3-3xxM protsessorid on koodnimega Arrandale. Arrandale on Clarkdale'i sülearvuti versioon. Nad on sarnased Intel Core i5-4XX seeria protsessoritega aga Arrandale ei toeta Turbo Boost tehnoloogiat ja ECC mälu.

Sandy Bridge

Sandy Bridge koodnimega laua- ja sülearvuti protsessorit tutvustati 20. jaanuaril 2011. Intel Core i3-2XXX seeria Sandy Bridge protsessorid on 2010 Clarkdale'i Core i3-5XX ja Arrandale Core i3-3XXM mudelite asendus uuel mikroarhitektuuril. Kuigi Sandy Bridge koodnimega protsessoritel olid uued pesad ja kiibistik, kasutajale nähtavad omadused muutumatud. Nad ei toetanud Turbo Boost tehnoloogiat, AES-i ega AVE-t.
Henry Tiller

Elukutselisena

Tiller poksis jaanuarist kuni aprillini 1941 elukutselisena ning pidas kokku 4 kohtumist ning võitis need kõik (neist 2 nokaudiga).
Puise

Ajalugu

Puiset on alati peetud kalurikülaks.
Küla kaudu käidi Muhust ja Saaremaalt sageli Haapsalus ja Tallinnas 20. sajandi alguseni, eriti talvel üle jää. Puise nina asub Muhust 15 kilomeetrit kirdes ja teekonnale jäänud laiud (Kumari, Papilaid) muutsid vahemaa läbimise ohutumaks. Nii Kumaril kui ka Papilaiul on olnud kõrts.
1944. aasta sügisel põgeneti sõjategevuse eest Puise kaudu Rootsi.
1974. aastal hukkus tormiga Puise lähedal merel ornitoloog Sven Onno, kelle auks on hukkumiskoha lähedusse rajatud mälestuskivi.
Alates 2000. aasta lõpust tegutseb Puises külaselts.
Elanike arv oli 1979. aastal 65, 1989. aastal 31 ja 2000. aastal 40.

Loodus

Külas leidub rannaniite, idaosas on kunagised puisniidud asendunud salumetsaga. Puisest viib Kiidevasse matkarada, mille ääres kasvab looduskaitsealune Lõpre tamm.
Külas asub kaks linnuvaatlustorni: Jugassaares 12 meetri kõrgune tasuline torn ning Puise ninal endisest kalatööstuse pumbamajast kujundatud torn.
Infoarhitektuur

Veebisaidil navigeerimine

Linkide järjekord navigeerimisribal või menüüs annab kasutajatele ettekujutuse saidi üldisest ülesehitusest ja mõjutab suuresti navigeerimise kiirust. Kui linkidel ei ole mingit konkreetset läbimõeldud järjekorda, vaatavad kasutajad lingid läbi kas ülevalt-alla või alt-üles. Sellises olukorras märgatakse ja jäetakse paremini meelde esimesed lingid, samuti ka viimased. Kui lingid on aga ennustatavas järjekorras (alfabeetiliselt, kronoloogiliselt), sujub linkide üle vaatamine kiiremini. Kõige olulisemad ning kasutajate poolt tihedamini kasutatavad lingid tuleks asetada linkiderea algusesse.
Liiga palju linke navigatsiooniribal lisab segadust. Liiga vähe linke aga muudavad navigeerimise teed pikemaks ja aeglustavad navigeerimist. Igal leheküljel peaks pakutama kasutajatele võimalust otse liikuda saidi esilehele, selle lehe alamlehele ning linki lehele, mis asub antud lehest "kõrgemal" .

Veebisaidi infoarhitektuuri hindamine

Veebisaiti saab hinnata ärieesmärkide, klientide eesmärkide ja selle järgi, kas see täidab teatud otstarvet. Infoarhitektuuri hindamine võib toimuda veebisaidi arendamise erinevates etappides. Hinnata võib ühe infoarhitektuuri headust teatud kindlal ajahetkel ,aga ka võrrelda veebisaiti konkurendi veebisaidiga. Infoarhitektuuri hindamiseks kasutatakse nii kvalitatiivseid kui ka kvantitatiivseid meetodeid. Tänapäeval on populaarsemad kvalitatiivsed meetodid.
Elva ujula

Elva ujula (ka Elva välisujula) oli ujula Elvas Verevi järvel.
Ujula koos sealse rannahoonega avati 23. juunil 1929 (teistel andmetel 1931). Ujula kompleksi kuulus ka 10 m kõrgune hüppetorn.
Ujulas peeti 1930ndatel mitmeid Eesti meistrivõistlusi ujumises.
1936 ujulat uuendati ja valmis 25 ja 50 m pikkune ujumisrada.
Lõõtsavägilased

Lõõtsavägilased on 2014. aastal loodud eesti rahvamuusikaansambel.

Biograafia

Lõõtsavägilaste alguseks saab lugeda seda, kui Untsakatest tuntud Margus Põldsepp pani 2013. aasta detsembris kokku enda juures lisapillina lõõtsa õppinud õpilaste (Andres Eelmaa, Rasmus Kadaja, Tobias Tae) ansambli. Ansambel tehti mõttega, et õpilased saaksid kogemuse ja tunnetuse, kuidas on ansamblis mängida. Ootamatult hakkas ansambli tegevus, aga nii kiiresti edasi arenema, et väikene projekt kasvas suureks. 2014. aasta, 29. jaanuaril tegid Lõõtsavägilased oma esimese proovi, Karksi- Nuia Muusikakoolis. Esimene aasta kandis ansambel nime Karksi- Nuia Muusikakooli Lõõtsaansambel, kuid suvel muudeti nimi Lõõtsavägilasteks.
Esimesed pool aastat õpiti ainult pillilugusid, kuid peale seda hakati rohkem rõhku panama laulumisele. Esimesed aastad võis laval näha ainult nelja lõõtspilli, kuid 2017. aastal vahetas ansambli solist Andres Eelmaa oma põhipilli basskitarri vastu, et anda ansamblile juurde rohkem kõlavärvi. 2019. aasta jaanuarikuus liitus ansambliga  Ott- Mait Põldsepp, kes mängib kitarri ja mandoliini.
Lõõtsavägilased mängivad põhiliselt rahva- ja pärimusmuusikat, kuid nad ei pane kätt ette teistelegi muusikastiilidele. Viie aasta jooksul on ansambel andnud juba üle 600 kontsert-esinemise.
Samuti on Lõõtsavägilased on esinenud kõikidel suurematel folk festivalidel üle- eest ning teinud koostööd näiteks Untsakate, Zetode, Jaan Pehki, Hardi Volmeri ja Metsatölluga.
Lõõtsavägilased on võitnud 2015. aastal Etno Kulbi ("Uustulnuk pärimusmuusikas"), Viljandimaa Kultuurkapitali aastapreemia 2015, ERRS Lokulaua 2015. aastal ning 2018. aastal Raadio Elmari aasta loo tiitli looga "Kui laubä õhta jõudis".
Itawamba maakond

Ajalugu

Maakond moodustati 1836. aastal.
Aetat

Aetat oli veebruarist 2000 kuni 30. juunini 2006 Norra töö- ja haldusministeeriumi haldusalas tööturuametina tegutsenud riigiasutus, mille ülesanne oli aidata tööotsijatel tööd ning tööandjatel töötajaid leida ning töötada ühtlase ja piisava tööhõive nimel. 
Aetat moodustati varasema töödirektoraadi baasil. Töödirektoraadilt võeti uue nime all üle 18 Aetati osakonda (varasemad maakondlikud tööbürood), 96 kohalikku osakonda (varasemad tööbürood), 50 piiratud tööajaga filiaali ning kõik muud üksused  (Aetati töönõuandla, Aetati tööeluteenistus, Aetat välismaal, Aetati abirahakontroll ja Aetati vikaar). Aetati juhtis Aetati töödirektoraat.   
Aetati juhtisid töödirektorid Ted Hanisch (2000), Lars Wilhelmsen (2001–2002) ja Inger Johanne Stokke (2002–2006). 
Aastal 2006 läks Aetat koos hoolekandeametiga uue töö- ja heaoluameti NAV koosseisu.
Punanihe

Punanihe on  spektrijoonte  nihe pikemate lainepikkuste suunas kas Doppleri efekti või Einsteini efekti (gravitatsiooniline punanihe) tõttu.
Fotomeetriline punanihe on punanihe, mille leidmiseks võrreldakse logaritmilises lainepikkuste skaalas kahe galaktika spektrite keskmisi energiajaotusi ning hinnatakse nende jaotuste omavahelist nihet.
Viljar Liht

Viljar Liht (sündinud 29. augustil 1964 Kiisal) on eesti baptistlik pastor.
Ta lõpetas aastal 1982 Kohila Keskkooli.
29. märtsil 2008 valiti ta Eesti Evangeeliumi Kristlaste ja Baptistide Koguduste Liidu asepresidendiks.

Isiklikku

Ta on abielus ja peres on neli last.
Tema emapoolne vanavanaisa oli baptisti vaimulik Priidik Prooso.
Helen Hääl

Helen Hääl (sündinud 26. oktoobril 1978) on eesti jurist.
Ta on Tallinna 32. Keskkooli vilistlane.
Alates 2. märtsist 2000 on ta IRLi liige.
Ta on Eesti Advokatuuri liige alates 16. novembrist 2004. Samast kuupäevast oli tema kutsenimetus vandeadvokaadi vanemabi, alates 01.03.2018, seoses advokatuuriseaduse muudatusega (vandeadvokaadi vanemabi kutsenimetuse kaotamine), vandeadvokaadi abi.. Ta tegutseb advokaadibüroos Concordia, kus nõustab peamiselt perekonna- ja pärimisõiguse valdkonnas.
2018. aasta novembris avaldas Hääl arvustuse ÜRO globaalse rändekompakti tõlke kohta, mida pidas eksitavalt tõlgituks. Hääle sõnul oli tekstis enam kui 80 korral tõlgitud ingliskeelse sõna "commitment" eestikeelseks vasteks sõna "pühenduma". Hääl osutab aga artiklis, et ingliskeelses juriidilises keeleruumis tähendab "commitment" siduvat kohustust.
Hääl on Eesti Reservohvitseride Kogu liige.
Energiabörs

Euroopa energiaturg

Vastavalt Euroopa Liidu direktiivile 2003/54/EÜ1 avanes alates 1. juulist 2007 Euroopa Liidu liikmesriikide kodanikele võimalus valida, kelle käest nad ostavad elektrit ja gaasi. Direktiiviga loodi energiaturul konkurentsitingimused, mille kohaselt jaotus- ning edastusvõrk kuulutatakse loomulikeks monopolideks, kuid energia tootjad ning tarnijad saavad tegutseda vaba konkurentsi tingimustes.
Eestile on antud direktiiviga selles osas ajapikendust kuni 1. jaanuarini 2009 ja siis peab olema avatud 35 protsenti energiaturust ja 100 protsenti turust peab olema avatud 1. jaanuaril 2013.

Eesti elektriturg

Eestis tegutseb elektriturul erinevad elektriettevõtjad. Avatud elektriturule üleminekuks tuleb neil valmis olla info vahetamiseks teiste turuosalistega. Selleks tuleb selgitada välja, kus teistele turuosalistele vajalik informatsioon tekkib ning kes ja kuidas ja mis kujul seda hakkab väljastama.
Alates septembrist 2012 on info vahetuseks turuosaliste vahel ja säilitamiseks avatud elektrituru andmeladu.
2007. aasta alguses lülitati töösse Eesti ja Soome energiasüsteeme ühendav merekaabel Estlink, mis oli esimene ühendus Baltimaade ning Põhjamaade energiasüsteemide vahel. 16. november 2007 kirjutati Tallinnas alla leping Põhjamaade ning Baltimaade ühtse energiaturu loomise alustamiseks. Kokkuleppe osapoolted on Põhjamaade energiabörs Nord Pool Spot, Eesti-Soome merekaabli osanik Finestlink, Läti energiafirma Latvenergo ja Eesti Energia tütarettevõte Põhivõrk OÜ (uue nimega Elering). Projekti eesmärk on ühendada Baltimaade energiaturg Põhjamaade Nord Pooli nime kandva energiakaubanduse piirkonnaga.

Elektribörs

Põhjamaade energiabörsil Nord Pool tehti juba 2005 aastal tehinguid 55,2 miljardi euro väärtuses. Börsil kaubeldakse füüsilise elektrienergiaga tulevikutehingute vormis. Börsil on 336 liiget, kes teevad börsil tehinguid või vahendavad sinna klientide tehinguid. Liikmete arvu järgi on enim Norra ja Rootsi ettevõtteid (vastavalt 44 ja 29 protsenti liikmete arvust), kuid on ka kaugemaid maid nagu Bermuda, Kaimanisaared ja Malta. Balti riikidest oli 2006 börsil vaid Leedust üks liige. Lisaks tehingute tegemisele ka arveldatakse börsi kaudu. Üheks tooteks börsil oli Euroopa Liidu CO₂ saastekvoodid, selle toote osas oli 2006. aastal börsil 64 osalist 11 riigist. Nord Pooli osalised on elektritootjad, suurtööstused, jaotusvõrgud, elektri jaemüüjad, maaklerid ja investorid. Elektri hinda saab tehingute vormis kokku leppida ka viis aastat ette.
Michael Reiziger

Klubikarjäär

Oma klubikarjääri jooksul mängis Reiziger sellistes klubides nagu Ajax, AC Milan, Barcelona, Middlesbrough ja PSV.
Barcelona meeskonnas mängis ta Hispaania kõrgliigas 173 mängu.

Koondisekarjäär

Hollandi rahvuskoondises mängis Reiziger aastatel 1994–2004 72 mängu ja lõi ühe värava. Debüüt koondises oli 12. oktoobril 1994, kui mängiti Norraga ja mäng lõppes viigiga 1:1.

Isiklikku

Michael Reiziger 178 cm pikk ja kaalub 75 kg.
CTF

"Capture the Flag" (ehk lühidalt CTF) on küberkaitsevõistlus, mille teemadeks on alates süsteemide rünnakust, kaitsmisest, steganograafiast, krüptograafiast, küberhügieenist lõpetades vähemtuntud faktideni meid ümbritsevate infosüsteemide kohta. Enamik korraldajatest pakub võimalust ennast proovile panna kas kaitse-rünne tüüpi CTFiga või Kuldvillaku tüüpi võistlustega, CTFe kus kombineeritakse mõlemaid, toimub harva.
Võistlused võivad toimuda nii üle interneti, kui ka reaalelus kokku tulles. Ajaliselt kestavad võistlused paarist tunnist mitme päevani. Etteantud aja jooksul tuleb lahendada ülesanded, kas individuaalse väljakutsena või meeskonnatööna. CTF võistlusi võib kõrvutada sarnaste ettevõtmistega spordis või nagu on teadusvaldkondades olümpiaadid - osalejad tulevad kokku, et leida parimad.
Tihti on CTFide puhul tegemist väiksemate valdkonna aktivistide kogukondade korraldatud võistlustega, kuid CTFi lühendi all korraldatakse ka suurvõistluseid nii Eestis kui mujal maailmas. Enamus tuntud CTF-maailma võistluseid leiab CTFTime keskkonnast https://ctftime.org/. Euroopa kõige tuntum kohapeal toimuv CTF on näiteks Euroopa küberturbevõistlus.
Eestis korraldavad CTF võistluseid näiteks mittetulundusühing CTF Pärnu ja Tallinna Tehnikaülikool KüberOlümpia projekti raames. Võistluste korraldajad peavad oluliseks küberkaitsest huvi tundvate noorte kokku toomist ja oskuste kasutamist headel eesmärkidel, aidates noortel saavutada parem arusaam tuleviku karjäärivõimalustest IT ja küberkaitse valdkonnas. Leiduvad ka Eestikeelsed veebilehed kus saab hajutada Kuldvillaku-tüüpi CTFide ülesannete lahendamist, nagu näiteks https://ylesanded.targaltinternetis.ee/
Florence + the Machine

Florence + the Machine (Florence and the Machine) on inglise indie rock'i ansambel.
Ansambli moodustas 2007. aastal Londonis Florence Welch.
Dunte mõis

Ajalugu

Esimesed teated mõisast pärinevad 1423. aastast. Varaseimad omanikud olid Rosenid. Edasised omanikud olid Aderkasid, Berlinid, Treidenid, Glasenappid. 1677. aastast kuulus mõis Duntenite suguvõsale.

Mõisaansambel

Peahoone pärineb 1719. aastast. Aastail 1844 ja 1860 remonditi peahoonet. Praegu asub mõisas Karl Friedrich Hieronymus von Münchhauseni muuseum, kuna ta peatus aastal 1744 selles piirkonnas ja abiellus mõisniku tütre Jakobine von Dunteniga.
Pargis kasvavad Dunte mõisa tamm, Münchhauseni pargi tamm, Münchhauseni paks tamm ja mõisakompleksi ees kasvav Dunte mõisa kask (kõrgus 20 m) on looduskaitse all.

Mõisa suurus

Bienenstammi andmetel oli mõisa suurus 1816. aastal 5 ja 1/2 adramaad, sellele allus 220 mees- ning 268 naishinge. Aastal 1757 oli adramaid neli, aastal 1734 aga 2 ja 1/4. Aastal 1688 oli mõisa suurus 5 ja 1/2 adramaad, aastal 1641 aga 3 ja 5/8 adramaad. Aastal 1832 oli mõisal adramaid 4 ja 1/3, aastal 1881 aga 4 ja 49/80, lisaks 6 ja 39/80 adramaad mõisale kuuluvate talude valduses.

Karjamõisad

Aastal 1816 kuulus mõisale üks karjamõis: Mustkalni (toona Mustigal, hiljem Mustkaln), mille kohale on  tänapäeval kujunenud Mustkalni küla.
Tõrva Loits

Tõrva Loits on Valga maakonnas Tõrvas sealse veskijärve poolsaarel toimuv meelelahutusüritus. Üritust korraldab Tõrva Spordiselts MTÜ. Ürituse loovjuht on muusik Reigo Ahven, koreograaf on Märt Agu ja produtsent on Alo Puustak.
Esimene üritus toimus 2008.
2017 toimus järjekorras 10. Tõrva Loits.